आसन तंत्रिका

आसन तंत्रिका या नितम्ब तंत्रिका (सायटिक नर्व / sciatic nerve या ischiadic nerve या ischiatic nerve) मानवों एवं अन्य पशुओं में पायी जाने वाली एक बड़ी तंत्रिका है। यह पीठ के निचले भाग से निकलती है और नितम्ब से होती हुई, पैर में जाती है। यह मानव शरीर की सबसे लम्बी तंत्रिका है जो पैर के ऊपरी भाग से पाँव तक जाती है (पैर के पिछले भाग से गुजरती है)। यह तंत्रिका, पैर की लगभग सारी त्वचा, जंघे की पीछे की पेशियों, पैर और पाँव की पेशियों का सम्बन्ध तंत्रिका तंत्र से बनाती है। यह रीढ़ की L4 से लेकर S3 तक की तंत्रिकाओं से निकलती है। 

श्रेणी:तंत्रिका तंत्र